Lesen 19
Husat Em Gutpela Wokboi i Gat Savetingting?
Paslain liklik long Jisas i dai, em i toktok wantaim 4-pela disaipel bilong em
Em sampela disaipel bilong Jisas em God i bin makim ol long holi spirit. Dispela wokboi em Gavening Bodi bilong ol Witnes Bilong Jehova. Long taim stret bilong en, dispela “wokboi” bai givim ol gutpela tok i kam long Jehova long ol lain i lotuim em. Long rot bilong dispela gutpela wokboi i gat savetingting, mipela i save kisim ‘kaikai inap long mipela long taim stret.’—Luk 12:42.
Wokboi i lukautim lain bilong God. (1 Timoti 3:15) Jisas i givim bikpela wok long wokboi i gat savetingting long lukautim oganaisesen bilong Jehova hia long graun—olsem ol Haus Kingdom, ol Haus Kibung na ol brens ofis samting. Ol i stiaim wok autim tok, na skulim mipela long rot bilong kongrigesen. Olsem na bilong givim mipela ol samting mipela i nidim long taim stret, “gutpela wokboi i gat savetingting” i givim ol gutpela tok i kam long God long rot bilong ol buk na nius mipela i tilim, na tu, long rot bilong ol tok i kamap long ol miting na kibung bilong mipela.
Dispela wokboi i stap gut long tok i tru bilong Baibel na long wok bilong en long autim gutnius, na em i bihainim savetingting taim em i lukautim olgeta samting bilong Krais hia long graun. (Aposel 10:42) Jehova i blesim hatwok bilong dispela wokboi na em inap kamapim planti gutpela tok i kam long God.—Aisaia 60:22; 65:13.
Jisas i makim husat long givim ol gutpela tok i kam long God long ol disaipel bilong em?
Dispela wokboi i stap gut long wanem samting, na olsem wanem em i bihainim savetingting?
zsm_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn